นักวิชาการแนะ กสทช.ไม่ควรรีบประมูลคลื่น 5G
นักวิชาการชี้เร่งประมูลความถี่เร็วมากจนผิดปกติเพราะเป็นโค้งสุดท้ายของ คสช.หรือเปล่า? แนะ กสทช.ทำโร้ดแมป5G ให้ชัดเจนก่อนประมูลคลื่น 700 เมกกะเฮิรตซ์ ย้ำต้องไม่เป็นนายทุนให้ผู้ประกอบการ รายงานเมื่อวันที่ 7 ม.ค. 2562 ที่ผ่านมาว่านายสมเกียรติ ตั้งกิจวานิชย์ ประธานสถาบันวิจัยเพื่อการพัฒนาประเทศไทย (ทีดีอาร์ไอ) กล่าวในเวทีเสวนาเรื่อง ย้ายคลื่น 700 เมกะเฮิรตซ์ ใครได้ใครเสียและมีผลกระทบอย่างไรต่อผู้บริโภค ว่ามีความเร่งรัดพยายามทำให้มีการประมูลคลื่นความถี่โดยเร็วมากจนผิดปกติ เป็นเพราะกำลังอยู่ในช่วงช่วงโค้งสุดท้ายของรัฐบาล โค้งสุดท้ายของ คสช.หรือเปล่า ความเร่งรัดนี้มีการตั้งข้อสงสัยว่ามีอะไรผิดปกติ ความจริงควรมีระยะเวลาให้ปรับตัวอย่างน้อย 20 เดือน เมื่อฟังฝั่งผู้ประกอบการโทรคมนาคมก็มองว่าเร็วไป ส่วนหากจะมองว่าต้องให้ความช่วยเหลือกับทีวีดิจิทัลก็เห็นว่า กสทช. มีการให้ความช่วยเหลือไปบางส่วนแล้ว สถานการณ์ของทีวีดิจิทัลปัจจุบันมีผู้ประกอบการมากเกินไปคงต้องให้มีการปรับตัวและเหลือผู้ประกอบการน้อยราย มองว่าเรื่อง 700 เมกกะเฮิรตซ์ เร็วเกินไป สิ่งที่ควรทำ กสทช.ควรทำแผนแม่บทพัฒนา 5G ออกมาให้ชัดเจน กำหนดเวลาในการประมูลคลื่นแต่ละย่าน มีแผนการย้ายผู้ประกอบการทีวีดิจิทัลไปคลื่นใหม่โดยมีเวลาให้ดำเนินการที่เพียงพอและเปิดโอกาสให้ผู้ประกอบการทีวีดิจิทัลที่อยากจะออกจากธุรกิจได้ออกจากธุรกิจได้ ใครออกไปก็ไม่ต้องปรับ ให้ผู้ประกอบการจ่ายค่าธรรมเนียมใบอนุญาตที่เหมาะสม โดยทั้งหมดน่าจะใช้เวลาประมาณ 2 ปี ซึ่งพอดีกับเทคโนโลยี 5G มีความชัดเจน กสทช.ควรแยกระหว่างการประมูลเพื่อ 5G กับการช่วยเหลือทีวีดิจิทัลออกจากกัน กสทช.ไม่ควรทำหน้าที่เป็นนายทุน เช่น ไปขยายระยะเวลาชำระเงินคลื่น 900 เมกกะเฮิรตซ์ ให้ผู้ประกอบการ กสทช.ไม่ควรชงให้ คสช. ยืดระยะเวลาถ้านายกรัฐมนตรีไปทำเช่นนั้นจะเป็นตราบาปที่ติดตัวท่านไป กสทช.ไม่ใช่ธนาคารไม่ควรไปปล่อยกู้ให้ผู้ประกอบการนางสาวสุภิญญา กลางณรงค์ กรรมการผู้ทรงคุณวุฒิ ประธานคณะทำงานคุ้มครองผู้บริโภคสื่อ สภาการหนังสือพิมพ์แห่งชาติ กล่าวว่าก่อนหน้านี้สหภาพโทรคมนาคมระหว่างประเทศ (ไอทียู) ต้องการให้คลื่น 700 เมกกะเฮิรตซ์ เป็นคลื่นในการให้บริการโทรคมนาคม เดิมตอนยังไม่รวมบอร์ด กสทช. ฝั่งกระจายเสียงยืนยันจะไม่ให้เอาคลื่น 700 เมกกะเฮิรตซ์ ไปให้บริการโทรคมนาคม กสทช.ควรมีผลการศึกษาผลกระทบจากการคืนคลื่นความถี่ 700 เมกกะเฮิรตซ์ที่ชัดเจน การแก้ปัญหาทีวีดิจิทัลควรเพิ่มคนดูด้วยการพัฒนาโครงข่ายให้มีประสิทธิภาพ ดิจิทัลทีวีไม่ควรเร่งเอาคลื่น 700 เมกกะเฮิรตซ์ไปคืน แต่ควรให้มีความชัดเจนก่อน ผู้ประกอบการทีวีควรสร้างข้อต่อรองกับผู้ประกอบการโทรคมนาคม ส่วนปัญหาเฉพาะหน้าของทีวีดิจิทัลเป็นเรื่องที่ กสทช. ต้องแก้ การเอาคลื่น 700 เมกกะเฮิรตซ์ไปใช้กับ 5G คงต้องเกิดขึ้นแน่ การเอาคลื่นมาประมูลในขณะนี้เร็วเกินไป ถ้าทีวีสร้างเงื่อนไขต่อรองที่มากพอน่าจะดีกว่า เรื่องประมูลคลื่นเป็นเรื่องใหญ่ที่กรรมการกสทช.ชุดรักษาการไม่น่าจะมาทำ ควรให้เป็นอำนาจของบอร์ดใหม่จะดีกว่าด้านนายฐากร ตัณฑสิทธิ์ เลขาธิการ กสทช.กล่าวว่า แผนของกสทช. ในการประมูลคลื่นความถี่ในการเอามาให้บริการ 5G คือคลื่นย่าน 2600 เมกกะเฮิรตซ์ 3500 เมกกะเฮิรตซ์ 26 กิกะเฮิรตซ์ และ 28 กิกะเฮิรตซ์ โดยล่าสุดได้ทำหนังสือแจ้ง บมจ.อสมท เพื่อขอคลื่นย่าน 2600 เมกกะเฮิรตซ์ จำนวน 1900 เมกกะเฮิรตซ์ มาจัดสรรใหม่ โดยการประมูลจะประมูลแบบมัลติแบนด์หรือประมูลคลื่นความถี่ร่วมกันหลายย่านส่วนคลื่น 700 เมกกะเฮิรตซ์ (510-790 เมกกะเฮิรตซ์) ที่ให้บริการทีวีดิจิทัลอยู่ กสทช. มีแผนจะนำไปใช้กับเทคโนโลยีที่เหมาะสม การนำคลื่น 700 ไปใช้ จะใช้วิธีบีบคลื่นให้แคบลงแล้วย้ายช่องทีวีดิจิทัลไปใช้คลื่นในช่วง 510-694 เมกกะเฮิรตซ์ เมื่อบีบแล้วจะเหลือคลื่น 700 เมกกะเฮิรตซ์จำนวน 96 เมกกะเฮิรตซ์ ที่จะนำไปประมูล การย้ายคลื่นและบีบคลื่นจะทำให้ผู้ประกอบการมีคลื่นน้อยลงย่อมมีผลกระทบทั้งกับผู้ประกอบการ ประชาชน แลผู้บริการโครงข่ายโดย กสทช. ซึ่ง กสทช. จะประเมินผลกระทบและให้การเนียวยาแก้ไข
นักวิชาการชี้เร่งประมูลความถี่เร็วมากจนผิดปกติเพราะเป็นโค้งสุดท้ายของ คสช.หรือเปล่า? แนะ กสทช.ทำโร้ดแมป 5G ให้ชัดเจนก่อนประมูลคลื่น 700 เมกกะเฮิรตซ์ ย้ำต้องไม่เป็นนายทุนให้ผู้ประกอบการ
กสทช.,5G,สมเกียรติ ตั้งกิจวานิชย์,สุภิญญา กลางณรงค์,ฐากร ตัณฑสิทธิ์,คลื่น 700 เมกกะเฮิรตซ์